Lalitesh Jha : First Super Star of Maithili Films (by Bhaskar Jha)
मैथिली सिनेमाके इतिहासमें उत्कृष्ट कोटि के अभिनेता के नाम पर कहियो बात या चर्चा हेतई, त पहिल मैथिली सिनेमाक मेगा ब्लास्टर " ससता जिनगी महग सेनुर" के नायक प्रिय आ मधुरभाषी ललितेश जीक नाम बड्ड सम्मान आ गर्व सं लेल जावत। ललितेश जीके ज्यों मैथिली फ़िल्मक पहिल स्टार कहल जाय, त अहिमें कोनो अतिशयोक्ति नहिं। ललितेश जी एहन कलाकार छैथ जे हिन्दी , अंग्रेजी ,मैथिली, भोजपुरी, मराठी, गुजराती फ़िल्म आ सीरियल में खूब काज केने छैथ। पहिल मेगा ब्लास्टर के नायक प्रिय आ मधुरभाषी ललितेश जी अपन नीजी जिनगी में सेही नायक छैथ। मिथिला के नवतुरिया लेल एकटा आदर्श पुरुष।
 ललितेश जी एखन धरि चारिटा हिन्दी फ़िल्म में सेहो नीक अभिनय केने छैथ । ललितेश जी द्वारा अभिनित किछु फ़िल्मक नाम अछि- योगेश भारद्वाज निर्देशित फ़िल्म "शबनम मौसी", राजीव मोहन निर्देशित फ़िल्म" बन्धु बॉक्सर", राजीव रुईया निर्देशित " गणेशा माय फ़्रेन्ड", श्रेय श्रीवास्तव निर्देशित "इन्साफ़ द जस्टिस", योगेश भारद्वाज निर्देशित " सरगना" आदि। राजेन्द्र प्रसाद अभिनित एकटा अंग्रेजी फ़िल्म Residue "Where the Truth Lies" में सेहो काज केने छैथ।
 मैथिली आ हिन्दी फ़िल्म आ सीरियल के अलावे, ललितेश जी भोजपुरी फ़िल्म इन्डस्ट्रीजक एकटा स्थापित अभिनेता में गिनल जायत छैथ । हुनकर भोजपुरी के किछु फ़िल्म अछि- "नाग देवता" (निर्देशक राम नारायण)," नैहर की चुनरी" (निर्देशन- हसमुख राजपूत),"हे तुलसी मैया" (निर्देशन- पद्मा खन्ना)," आम्गन की लक्ष्मी" (निर्देशन- तेजेस अखौरी),"लागल चुनरी में दाग" (निर्देशन- बी एल कश्यप), "गंगा ज्वाला" (निर्देशन- मोहन नागपाल), "गंगा तोहरे कारण" (निर्देशन- भगवान सिन्हा), "हमार घर हमार संसार "(निर्देशन- सतीश हेगड़े),"दुल्हन बानी मोर बहिनिया" (निर्देशन- प्रमोद भारद्वाज), " माय्या आबाद रखिया सेनुरवा के" (निर्देशन- रवि भूषण आ रवि सिन्हा), "लाल चुनरिया बाली" (निर्देशन- संजीब टोनी ), "दुल्हिनिया लेके जायब हम" (निर्देशन- संजीब सिन्हा), " होके तु रहबू हमार" (निर्देशन- गोपाल श्रीवास्तव) आदि।
 ललितेश जीक अभिनय कौशलताक लाभ उठाबैत गुजराती निर्देशक हुनका सं किछु गुजराती फ़िल्म में काज करबौने छैथ जाहिमें राम नारायण द्वारा निर्देशित फ़िल्म " नाग देवता", माजिद खान निर्देशित " मारी जायनु मामेरु", सुशिल घोषक " मारा देश नी धरती", केशव राठौड़क " चुनरीनी लाज" आ " समाज ना छोड़ू" महत्वपूर्ण नाम अछि। ललितेश जी द्वारा अभिनित एकमात्र मराठी फ़िल्म " नाग देवता" अछि।
 Chat Mangni Patt Bhel Biyah: Coming Maithili Film (report Bhaskar Jha)
राजसी मैथिली फिल्म प्रोडक्शन के अधीन बनि रहल पं. बलदेव ठाकुर दुवारा प्रस्तुत आ किशोर नाथ झा द्वारा निर्देशित मैथिली फिल्म "चट मंगनी पट भेल बियाह"क शूटिंग मधुबनी शहर सँ सटल गाम जितवारपुर, हरिनगर, अमादा एवं अन्य जगह में चलि रहल अछि। अहि फिल्म में अभिनेता अनिल मिश्रा, भाषा झा, चर्चित दूरदर्शन कलाकार आ उद्घोषक रामसेवक ठाकुर, बंदना झा, खुश्बु ठाकुर, किशोरनाथ ,सुजीत कुमार, देवनाथ यादव, मिथिलेश धर्नुवंशी, आशीष कुमार मंटु, मनिषा, काजल झा, खुशबु, प्रसिद्ध दूरदर्शन अभिनेत्री, रंगकर्मी आ गायिका कल्पना मिश्र, कलानंद झा एवं पवन ठाकुर जेहन कलाकार अभिनय क रहल छथि। फ़िल्मक निर्माता छैथि मनोज कुमार ठाकुर एंड कम्पनी, सह-निर्माता ऋषि बशिष्ठ जी छैथ। फ़िल्मक गीत जे सुधीर झा लिखने छैथ। ऋषि बशिष्ठ फ़िल्मके कथा,पटकथा आ संबाद लिखने छैथ। बहुत जल्दिये एकटा नीक फ़िल्म देखबाक अवसर भेटत।
 मैथिली फिल्म "चट मंगनी पट भेल बियाह"के एकटा दृष्य में अभिनेता अनिल मिश्रा आ भाषा झा।
 Acror Rajeev Singh - A Great Villain (of Maithili Films) With a heart of Gold (by Bhaskar Jha)
ई छैथ मैथिली फ़िल्मक सफ़ल खलनायक एवं सह नायक राजीव सिंह जी जे अपन नीक अभिनयक आधार पर समस्त मैथिली फ़िल्म प्रेमी के के हॄदय आर मस्तिष्क पर अपन प्राभावशाली स्थान बनौने छैथ। अपन व्यक्तिगत जिनगी में एकटा सफ़ल आर नीक व्यक्ति राजीव सिंह, दूरदर्शन पर प्रसारित धीरज कुमार द्वारा निर्देशित धार्मिक सीरियल " ऊं नमः शिवाय" में 52 एपीसोड धरि वरूण देवक भूमिका निभौनिहार राजीव सिंह के प्रतिभा के परिख कए आर हुनक अभिनय प्रतिभा सं प्रभावित भए के मैथिली फ़िल्मक सफ़ल निर्देशक सह अभिनेता श्री मुरलीधर जी अपन निर्देशन में बनय बला फ़िल्म " ससता जिनगी महग सेनुर" में हुनका मुख्य खलनायक गजराजक भूमिका प्रदान केलनि। ई फ़िल्म मैथिली फ़िल्मके इतिहास में एकटा ब्लॉक बूस्टर फ़िल्म साबित भेल अछि।
 Kunal : A Name Synonymous with Theatre (by Bhaskar Jha)
मैथिली रंगमंचक प्रख्यात निर्देशक, नाटककार आर कवि कुणाल जीक मूल नाम थीक- शिव नारायण झा। सन 1951 में मधुबनी जिला अंतर्गत पालीमोहन में हिनकर जन्म भेल छल। शैक्षणिक रुप में विज्ञान में स्नातक कुणाल जी बहुप्रतिभाशाली व्यक्तित्वक धनी छैथ आ मां मैथिली के सेवा में अपने आप के रमा लेने छथि। कवि के रुप में कुणाल जीक महत्वपूर्ण रचना में " मीताक नाम"(1982 में प्रकाशित मैथिली काव्य संग्रह), "समय संदर्भ"(अंतिका में प्रकाशित पैघ कविताक संग्रह) उल्लेखनीय अछि। संगहि, कुणाल जीक प्राय 100 से बेसी मैथिली कविता विभिन्न पत्र-पत्रिका में प्रकाशित भेल अछि। कुणाल जी रेडियो आ दूरदर्शन पर कतेको रासे कवि सम्मेलन में भाग लेने आ कविता पाठ केने छथि । कविताके अतिरिक्त, विभिन्न पत्रिका में कुणाल जीक दू दरजन सं बेसी विहिनी कथा (लघु कथा)क प्रकाशन भेल अछि।
 नाटककार के रुप में कुणालजीक प्रसिद्ध मैथिली नाट्यकृति में " चेतनाक स्वर" (लोक-वेद पत्रिका में प्रकाशित), "चालिस चोर आ गोनू झा उर्फ़ ज्ञान झाक खिस्सा" (गोनू झाक खिस्सा पर मैथिली नाटक, भंगिमा में प्रकाशित) , "कुसुम सलहेस"( लोक महाकाव्य राजा सलहेस पर आधारित नाटक, अंतिका में प्रकाशित),"विदापत" (वहुविख्यात महाकवि विद्यापतिक जीवन आ कृति पर आधारित विदापत शैलीक नाटक, अंतिका में प्रकाशित), "चरित सुखांत" (महाभारत के उप-पाठ्य में उद्धृत चारिटा दृढ़ निश्चयी आ इच्छा-शक्तिशाली चारिटा नारि पर चारिटा नाटकक संग्रह, "मिथिला दर्शन" में प्रकाशित), "घोघो रानी"(बाल नाटक, "जखन तखन" में प्रकाशित)। अनेकानेक पत्रिकामें कुणाल जीक लगभग एक दर्जन लघु नाटक आ रेडियो नाटक प्रकाशित भेल अछि।
 कुणाल जी के हिन्दी में नाटक लिखबाक श्रेय सेहो प्राप्त छनि। हिन्दी नाटक में " बर्बरीक उवाच" (भीम-हीडिम्बा पुत्र बर्बरीकक पौराणिक कथा पर आधारित आधुनिक नाटक), 'वैशाली (आम्रपालीके समयक इतिहास पर आधारित नाटक)', "श्वेता" (इच्छाधारी नागक कथा पर आधारित संगीत नाटक), "चलो एक बार फ़िर से" ( नर-नारी सह संबंध तथा जीवन-क्षणक महत्व पर नाटक) आदि किछु नाम अछि।
 नाटक (रुपान्तरण, मैथिली) में "रुक्मिणी हरण" (1990 में संगीत नाटक अकादमी द्वारा आयोजित जोनल थियेटर में प्रस्तुतीकरण लेल पं गोबिन्द झाक नाटक के किर्तनिया फ़ॉरमेट में रुपांतरित), 'सीतायण' (सोमदेव जी द्वारा लिखित नाटक के किर्तनिया फ़ॉरमेट में रुपांतरित), "लोरिकायन" (कुमार शैलेन्द्र जी द्वारा लिखित लोक-काव्य लोरिक पर आधारित नाटक के किरतनिया फ़ॉरमेट में रुपान्तरित), " परिजात हरण" (आजुक समयक संवेदनाक संग रुपान्तरित उमापति (15वीं शताब्दीक) केर किरतनिया नाटक) किछु नाम अछि।
 कुणाल जी 1975में कोलकाता (तहिया कलकत्ता) सं अपन रंगकर्मी जीवनक प्रारंभ करैत लगभग दू दर्जन नाटकक निर्देशन केने छथि। मैथिली में "चैम्बर नाटक" नामक एकटा सुन्दर नाट्य प्रस्तुति के जन्म देबके श्रेय कुणाल जीके छनि आ अहि श्रॄंखला के लेल प्रायः 12टा स्क्रिप्ट लिखने छलाह आ अही सिरीज में 200सं बेसी शो कायल गेल।
 कुणाल जी मिथिला के प्रसिद्ध किर्तनिया नाटक (14वीं शताब्दी के प्रारंभ सं 19वी शदी के मध्य तक) के पुनरुद्धार करैत अहि नाट्य रुप के प्रायोगिक एवं सैद्धान्तिक रुप में स्थापित करैत नीक जका स्थापित केलनि अछि। बिहार के थियेटर फ़ॉर्म आर थियेटर के लोक फ़ॉर्म पर कुणाल जीक खूब नीक अध्ययन आ सुन्दर प्रयोग अछि। अनेकानेक प्रशिक्षु के 1995 सं थियेटर आ किर्तनिया शैली के नाट्य- अभिनय आर आम थियेटर पर प्रशिक्षण दय रहल छैथ जाहिमें सं कतेको गोटे के प्रशिक्षण के लेल भारत सरकर के दिस सं स्कॉलरशिप भेटल छनि। मई 1995 में संगीत नाटक अकादमी, नई दिल्ली द्वारा MCPA, मुम्बई में आयोजित थियेटर निर्देशक वर्कशॉप के लेळ हिनकर चुनाव कायल गेल छलनि। कुणाल जी बिहार शिक्षा परियोजना, संगीत नाटक अकादमी, इप्टा, सांगीत आ नाटक प्रभाग, भारत सरकार आ अन्य द्वारा आयोजित विभिन्न कार्यशाला में "रिसॉर्स पर्शन"(एक्सपर्ट) छैथ।
 किर्तनिया एवं लोक-थियेटरक प्रयोग- अहि शॄंखला में कुणाल जी द्वारा कतेक रासे नाट्यक प्रस्तुति कयल गेल अछि । "रुक्मिणी हरण" नाटकक पहिल प्रस्तुति (4 अगस्त 1990) संगीत नाटक अकादमी, नई दिल्ली द्वारा जोनल थियेटर के लेल कायल गेल छल। बाद में अकर प्रस्तुति पटना, कोलकाता, बोकारो, बिराटनगर, मधुबनी आ आन जागह पर सेहो भेल छल। " चालीस चोर आ गोनू झा"क पहिल प्रस्तुति (4 अगस्त 1993) में भेल छल जेकि संगीत नाटक अकादमी, नई दिल्ली द्वारा प्रायोजित छल आ बाद में पटना, सहरसा तथा आन स्थान पर अकर प्रस्तुतीकरन कायल गेल छल। ई नाटक फ़ॉक-फ़ॉर्मक (किरतनिया रुप में भांट/पमरिया) एक प्रकारक नीक प्रयोग छल। सीतायण" (पहिल प्रस्तुति 29 अप्रैल 1997) सेहो संगीत नाटक अकादमी, नई दिल्ली द्वारा प्रायोजित छल आ 5 बेर आरो प्रस्तुति कायल गेल। ई नाटक लीला आ नौटंकीक एकटा मिश्रण छल। मानव संशाधन विकास मंत्रालय, भारत सरकार द्वारा प्रायोजित नाटक "कुसुम सल्हेश" आ " लोरिकायण" (पहिल प्रस्तुति क्रमशः 29 अप्रैल 1997आ 4 अगस्त 1999 ) पटना,उड़िसा एवां आन अकतेम ठाम अकर प्रस्तुति भेल छल। ई दुनू नाटक लोक-नाट्य के नाच शैली के साथ एक प्रयोग छल। मानव संशाधन विकास मंत्रालय, भारत सरकार द्वारा प्रायोजित नाटक "विदापत" (पहिल प्रस्तुति 2002) किर्तनिया शैली में नाचक एकटा प्रयॊग छ्ल। "परिजात हरण' जकर पहिल प्रस्तुति 4 अगस्त 2006 के भेल, संगीत नाटक अकादमी, नई दिल्ली द्वारा कायल गेल। बाद में अहि नाटकक मंचन पटना, बेगुसराय, नई दिल्ली आर तेजपुर (गुवाहाटी) में कायल गेल। 21/05/2007 धरि अहि नाटक के 8 बेर मंचन भए चुकल अछि। "बाबाक संस्कार"(पहिल प्रस्तुति 29 दिसंबर 2006)केर मंचन भारत सरकार के संस्कृति विभाग द्वारा प्रायोजित छल। ई नाटक लोक-नाट्य के पमरिया शैली अछि।
 कुणाल जी हीरावल के लेल (2टा नाटक) आ अक्षरा आर्टस के लेळ (2टा नाटक) हिन्दी नाटक के निर्देशन केने छैथ।
 नाट्य-प्रलेख़ (Theatre Documentation)
कुणाल जी "रुक्मिणी हरण" आ "सीतायण 'केर नाट्य संगीतक ऑडियो कसेट आर पमरिया (मिथिला के ले लोक नर्तक) के कला पामरा , आर 'सीतायण' केर विडियो प्रलेख तैयार केने छैथ।
 कुणाल जीके हुनकर कला आर साहित्यिक कर्मशीलता के लेल कतेक रासे सम्मान भेटल छैन। "बर्बरीक उवाच्" नाटक लेल कुणाल जीके "मोहन राकेश सम्मान" के प्रथम पुरस्कार भेटल छैन। 2011में चेतना समिति द्वारा पटना में हिनका थियेटर में लाइफ़ टाईम अचिवमेंटक चेतना सम्मान सं सम्मानित कायल गेल अछि। कुणाल जी EZCC, कोलकाता के गवर्निंग बॉडी के बिहार सं नामित सदस्य छैथ।
 Jitendra Jha Jitu -great theathre perseon. . . . . maithili natak me kirtaniya shaili ko lekar kam kia hai. . . . . accha aadme. . . helpful. . jab ve maithili ntako ki baat hoge. . imko charcha hoge hi. . . maithili serial ke director. . . . . hamre gurudev. . sabse kamal ka natak jike chalte inhe pure desh me khyati mili rukmini haran aaur barbarik uvaach hindi play ke lea mohan rakesh award se sammanit ve kia gaya. .
 Murli Dharः= हं. . अहि फोटो के देख क हमरा मोन पडल. . हिनका सन्दर्भ मे हमरा अनुज संजीव पूनम झा(अभिनेता) द्वारा ग्यांत भेल. . . संजीव जी के बेड पर एकटा बिहार दिवस (शताब्दी वर्श)क स्मारिका पड्ल रहैन हम पलटवैत रही तखन संजीव श्री कुनाल जी के सन्दर्भ मे बताव लगलैथ हमरा हिनका बारे मे जाइन क आत्मिक प्रसन्ंता भेल हिनका सं एहो आशा अछि जे मिथ्लाक लोक संसक्रिति सों जुडल आर कलात्मक धरोहर जे प्रायः विलुअप्त भ रहल अछि खोजबिन करताह. हिनकर द्रिढता, कर्मठता, खोज, अनुसन्धान् के सलाम.
 Sanjeev Poonam Mishra jinkar. . . . . . kaaj har samay biloop hoyat cheej par rahlain. . . . . . hinkar documentery mithila ke sanskaar geet aa vidyapati kaafi lokpriye bha rahal aich. . . . . . . hinka baare me jaainek lel ahan ke lama adhyaan kara parat. . . . . . . . we salute sir।
 Shubh Narayan Jha je apan nenpane sa rangkarm hetu jeevan samarpit kene chouthapan tak pahoonch gel ho hoonka hetu ham sab ki kahbain aa ki likhbainh. Jakhan maithili natak apan gamaiya paridhi sa bahar niklalo nai chhal aa kolkata me Bau Shahaiv choudhry dwara maithili natak kenav swaroop nirman bha rahal chhal ta patna Maithili Natakak adhunik swaroop ke nirman me gambhita sa karya prarambh karai bala Kunalji Batuk Bhai urf CHHATRANAND SINGH JHA ke sang aa Kumar Shailendra tatha Kumar Gagan ewan ewan tesar kumar Keshav eetyadik sang je BHANGIMA sanstha dwara maithili natak ke ekta nav uchay delaith ,kiyo maithili natak premi nai bisair sakait aichh. o Maithili Me Natak ke ete ras prayog aa vividhta dwar vibhinna prakar ke natak abhinit aa nirdeshit kelaith je nischite maithili natakakduniya me ekta nik bhandar bha gel aichh. ona ham je hoonak natak dekhne chhee oi me Umapati Upadhyay rachit kirtaniya natak PARYAT HARAN le nai bisair sakait chhee/ ekkou ta charitra me katau lais matra kami nai jakhan ki kam sa kam panch hajar shal pahile ke paripekshhya me avdharit ee natak jahi me vartman me samkalin yuva abhinata ,e sab sa besi sambhavna bala abhineta Snjeev Mishra Krisnak ohen dohri charitrak bhumika jahi me satyabhama ewang rukminik bich chakki ke do pat me fansal hasait muskurait krishna ke dekhne chhee. gajab ke nirdeshan aa Antar Rastriy Maithili Natya Pratiyogita me Prem Lata Mishra Prem ke sang Asgar Asgar ke bhumika ke avismarniya banene chhalah. katek likhu , likhab ta likhte chail jayab. Maithili Rangkarm k ai Bhism Pitamah ke hamar koti koti pranam.
 Mailorang Repertory 'को नहि जानत है जग मे कपि संकट मोचन नाम तिहारो. . . ' मैथिली नाट्य जगत जखन संकट क्षण मे छल तहि समय उदित भेलाह संकट मोचन अदरणीय कुणाल. कुणाल जी बहुमुखी व्यक्तित्व छथि. मैथिली नाट्य जगतक आजुक समय मे प्रथम नाट्य निर्देशक. ई कहबा मे कनियो भाँगठ नैहि अछि जे मैथिली नाटक के पटना मे स्थापित करनिहार आ मैथिलीक विलुप्त होइत किरतनिया नाट्य शैलीक पुनर्जन्म कर्ता आ. कुणाल जी छथि. आई मैलोरंग हिनके मजबूत नीव पर अपना के ठाढ़ बूझैत अछि.
 Upendra Jha: First Maithil Producer-Lyricist in Hindi Cinema? ( Report - Bhaskar Jha)
हिन्दी सिनेमा जगतमें मैथिल के अवदान-योगदान विषय पर फ़िल्म संबंधी शोध करके क्रम में किछु महत्वपूर्ण जानकारी हाथ लागल। उपेन्द्र झा हिन्दी सिनेमा में संभवतः पहिल मैथिल प्रोडयूसर आर गीतकार मानल जायत छैथ । हिनकर प्रोडक्शन "उपेन्द्र झा फ़िल्म्स" के बैनर के अधीन कुल चारिटा फ़िल्म बनल अछि- "बॉम्बे बाय नाइट्स" (1979), "कृष्णा कृष्णा "(1986), "भाग्यवान" (1993) आर "ये दिल्लगी" ()। अंतिम फ़िल्म "ये दिल्लगी' बाद में यश फ़िल्म द्वारा रिलीज कायल गेल छल।
 उपेन्द्र झा फ़िल्म्स के बैनर के अधीन बनल पहि फ़िल्म "बॉम्बे बाय नाइट्स" 1979 में रिलीज भेल छल। ए शमशेर द्वारा निर्देशित अहि फ़िल्म में संजीब कुमार, कुमकुम, रमेश देव, असित सेन, पृथ्वीराज कपूर, बेला बोस, मोहन चोटी काज केने छलैथ। संगित देने छलाह इकबाल कुरैसी।
 हिनकर दोसर फ़िल्म छल "कृष्णा कृष्णा "(1986) जेकर निर्देशन केने छलाह चन्द्रकान्त जी आर जाहिमें अभिनेता विश्वजीत , अनीता गुहा ,विद्या सिन्हा, जयश्री गडकर , रंजीत, सत्येन कप्पू, सुधीर दल्बी आर दारा सिंह जेहन दिग्गज कलाकार काज केने छलाह। फ़िल्म में सब गीत सेहो लिखबाक श्रेय प्राप्त छनि। हिनकर द्वारा लिखल गीत के शंकर जयकिशन जी अपन सुमधुर धुन सं सजौने छलाह।
 उपेन्द्र झा फ़िल्म्स के अधीन बनल तेसरका फ़िल्म " भाग्यवान"क निर्देशक छलाह एस सुभाष। गोबिन्दा, जूही चावला,जॉनी लीवर, आशा पारेख, सुरज चड्ढा, अरुणा ईरानी आदि द्वारा अभिनित फ़िल्मक संगीतकार छलैथि आनंद मिलिन्द।
 उपेन्द्र झाजी फ़िल्म प्रोडक्शन हाऊसअक मालिक आ गीतकार होबय के संग संग एकटा उत्कृष्ट कोटिक कॉस्ट्यूम डिजायनर सेहो छलाह आ अपन अंतिम फ़िल्म 'ये दिल्लगी"(1994) जे बाद में यश बैनर द्वारा बनायल गेल, के कॉस्ट्यूम डिजायनिंग केने छलैथ।
 Sagar Jha: A Budding Talent of Acting Garden (Bhaskar Jha)
ई छथि मैथिल अभिनेता सागर झा जे हिन्दी फ़िल्म में अपन उफ़नैत अभिनय के आरो बेशी ऊड़ान दय में लागल छथि। दिल्ली में थियेटर में लगभग तीन साल काज केलाके बाद फ़िल्मक मुख्य धारा सं जुड़ि गेला। मूलरुप सं मधुबनी जिलाक फ़ुलपरास के रहनिहार सागर जी जूम टीवी पर प्रशारित कार्यक्रम "राखी सावंत शो" के तीन एपिसोड , सीरियल "मेरे अराध्य देव शनिदेव" में तीन एपिसोड तथा सोनी पर प्रसारित सीरियल "मीत मिला दे रब्बा" के दू एपिसोड में में काज केने छथि ।
 सागर जीके नीक नीक एड फ़िल्म करबाक अनुभव सेहो छनि। हुनकर एड में विजा कार्ड, मारुति सुजुकी, टाटा एस, सेन्ट्रल बैंक,पाकिस्तानी एड में बीपी डीप एन्ड लॉलिपॉप आदि किछु महत्वपूर्ण नाम अछि । जनवरी 2012 सं एखन धरि चलि रहल पल्स पोलियो अभियानक एड में लीड रोल केने छथि। अहि एड में सागर झा बिना कपड़ा के छाता लएके 3 साल के बेटीक संग देखायत छथि।
 अन्ना हजारे जीक समर्थन में सागर जी दूटा शॉर्ट फ़िल्म बनेने छथि- " भोलू का राशन कार्ड" आ " अन्ना ने कहा भिखाड़ी बर्गर खायेगा"। ई दुनु शॉर्ट फ़िल्म यूट्यूब पर देखल जा सकैत अछि।
 Subscribe to: Posts (Atom)